Charles Bickford

Charles Bickford (født 1. januar 1891 i Cambridge, Massachusetts, død 9. november 1967 i Los Angeles) var en amerikansk skuespiller.

Liv og virke
Bickford arbeidet som tømmerhogger frem til han begynte som fyrbøter og brannmann i United States Navy, og hadde tenkt å studere ved Massachusetts Institute of Technology (MIT) før en venn fikk ham til å prøve seg med en rolle i teater. Bickford likte seg så mye ved teateret at han ga opp sine planer om å studere ved MIT. Han gjorde sin profesjonelle teaterdebut ved John Craig Stock Company på Castle Square Theatre i Boston. 

Nickford ble for alvor kjent etter å ha spilt sammen med Greta Garbo i filmen Anna Christie (1930). Bickford ble tre ganger nominert til Academy Award i kategorien Beste mannlige birolle, for hans opptredener i filmene The Song of Bernadette (1943), The Farmer's Daughter (1947) og Johnny Belinda (1948). Andre kjente opptredener inkluderer hans roller i filmer som Whirlpool (1948), En stjerne blir født (1954) og The Big Country (1958). 

På 1950-tallet var Bickford vert for TV-serien The Man Behind the Badge. Han fortsatte å opptre på flere prestisjefylte prosjekter helt frem til sin død. Bickford hadde flere gjesteroller i TV-serier som The Barbara Stanwyck Show og The Eleventh Hour. Han ble tildelt en stjerne på Hollywood Walk of Fame. I 1965 utga Bickford sin selvbiografi og døde i Los Angeles av en infeksjon i en alder av 76 år. Han etterlot seg sønn, Rex og en datter, Doris.

Filmografi (utvalg)

Referanser

Eksterne lenker 
 
 
 

Skuespillere fra USA
Personer fra Cambridge i Massachusetts
Fødsler i 1891
Dødsfall i 1967